CELEX: C2004/106/84
Language: fi
Date: 2004-04-30 00:00:00
Title: Asia C-159/04: DioikitikoProtodikeio Ioanninonin 26.11.2003 tekemälläänpäätöksellä esittämä ennakkoratkaisupyyntö asiassa CARFOUR MARINOPOULOS AEvastaan 1) Helleenien tasavalta ja 2) Nomarchiakis Autodioikiseos Ioanninon

30.4.2004   
            
            
               FI
            
            
               Euroopan unionin virallinen lehti
            
            
               C 106/48
            
         Dioikitiko Protodikeio Ioanninonin 26.11.2003 tekemällään päätöksellä esittämä ennakkoratkaisupyyntö asiassa CARFOUR MARINOPOULOS AE vastaan 1) Helleenien tasavalta ja 2) Nomarchiakis Autodioikiseos Ioanninon
   (Asia C-159/04)
   (2004/C 106/84)
   Dioikitiko Protodikeio Ioanninon on pyytänyt 26.11.2003 tekemällään päätöksellä, joka on saapunut yhteisöjen tuomioistuimen kirjaamoon 29.3.2004, Euroopan yhteisöjen tuomioistuimelta ennakkoratkaisua asiassa CARFOUR MARINOPOULOS AE vastaan 1) Helleenien tasavalta ja 2) Nomarchiakis Autodioikiseos Ioanninon seuraaviin kysymyksiin:
   
               a)
            
            
               Onko tämän ennakkoratkaisupyynnön perusteluissa mainittu edellytys siitä, että bake-off -tuotteiden kaupanpitämiseksi on ensin saatava lupa, EY:n perustamissopimuksen 28 artiklassa tarkoitettu määrällisiä rajoituksia vaikutuksiltaan vastaava toimenpide?
            
         
               b)
            
            
               Jos katsottaisiin, että kyse on määrällisestä rajoituksesta, kysytään, onko edellytyksellä, jonka mukaan ennen leipomotoiminnan aloittamista on hankittava asiaa koskeva lupaa, vain laadullinen tavoite eli että sillä ainoastaan laadullisesti varmistetaan se, mikä koskee kaupan pidettävän leivän ominaisuuksia (tuoksua, makua, väriä ja kuoren ulkonäköä) sekä ravintoarvoa (asia C-325/00, komissio vastaan Saksan liittotasavalta, tuomio 5.11.2002), vai tavoitellaanko sillä kuluttajan ja kansanterveyden suojelemista leivän laadun mahdolliselta muuttumiselta (StE 3852/2002)?
            
         
               c)
            
            
               Ottaen huomioon, että edellä mainittu rajoitus koskee erotuksetta sekä kotimaisia että yhteisön bake-off -tyyppisiä tuotteita, kysytään, onko olemassa yhtymäkohtaa yhteisön oikeuden kanssa ja voiko tämä rajoitus suoraan tai välillisesti vaikuttaa edellä mainittujen tuotteiden jäsenvaltioiden väliseen vapaaseen liikkuvuuteen tosiasiallisesti tai mahdollisesti?